шеговити разкази за Папагали
Един човек решил да си купи папагал и отишъл в магазина за домашни любимци. Там попитал продавачката какви папагали предлага. Тя отвърнала:
 - Ами, имаме един, който може да пише на машина и да работи с котлон. Но е скъп - 100 долара.
 - Добре, ама в такъв голям магазин само един папагал ли имате?
 - Има и още един, който освен качествата на първия, може да се оправя с миялна машина и да пее две песни едновременно. Той е още по-скъп - 500 долара.
 - Хубаво, но в такъв голям магазин само два папагала ли имате?
 - Предлагаме и друг, но той е много скъп.
 - Колко струва?
 - 1000 долара.
 - Е, на него какво му е толкова скъпото? Какво може да прави?
 - Вижте, ние нищо не сме го виждали да прави, но знаем, че другите двама му викат "шефе"...